

**Zápisnica z 22. zasadnutia**

**Obecného zastupiteľstva**

**obce Veľké Vozokany**

**konaného 13. septembra 2022.**

**Prítomní:**

* Ing. Justína Pálková – starostka obce
* Gabriel Cigáň– poslanec obce
* Ľubomír Pálka – poslanec obce
* Ing. Lukáš Ráno - poslanec obce
* Martin Havetta – poslanec obce
* Peter Horák - poslanec obce

**Navrhovaný program zasadnutia:**

1. Otvorenie.
2. Určenie zapisovateľa zápisnice, overovateľov zápisnice a návrhovej komisie.
3. Informácia o plnení uznesenia z 21. zasadnutia OZ.
4. Príprava spoločného stretnutia s obyvateľmi obce.
5. Príprava posedenia s dôchodcami našej obce.
6. Informácia o registrácii kandidátov pre voľby do samosprávy obce.
7. Prerokovanie sťažnosti.
8. Rôzne.
9. Diskusia.
10. Záver

**1., 2. Otvorenie, určenia zapisovateľa zápisnice, návrhovej komisie, overovateľov zápisnice.**

Starostka obce Ing. Justína Pálková privítala prítomných členov OZ na 22. zasadnutí Obecného zastupiteľstva, oboznámila ich s pripraveným programom zasadnutia. Konštatovala, že zasadnutie Obecného zastupiteľstva je uznášaniaschopné.

Za overovateľov zápisnice určila poslancov: Ľubomír Pálka, Peter Horák

Do návrhovej komisie boli navhrnutí: Gabriel Cigáň, Martin Havetta

Za zapisovateľa zápisnice bol poverený člen návrhovej komisie:

**UZNESENIE č. 224/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Program zasadnutia, overovateľov zápisnice, návrhovú komisiu.**

1. **Plnenie uznesenia z 21. zasadnutia OZ.**

Starostka obce informovala prítomných poslancov o plnení uznesenia, ktoré bolo prijaté na 21. zasadnutí Obecného zastupiteľstva:

* Utvorenie jedného volebného obvodu pre voľby do orgánov samosprávy obcí a voľby do orgánov samosprávnych krajov
* Predaj nehnuteľnosti vo vlastníctve obce, časť parcely 5715/1, v katastrálnom území Veľké Vozokany, za kúpnu cenu 147,84 € do výlučného vlastníctva Ľubošovi Valkovičovi

1. **Príprava spoločného stretnutia s obyvateľmi obce.**

Starostka obce Ing. Justína Pálková prerokovala s poslancami OZ organizačno – technickú prípravu dlhodobo plánovaného spoločného stretnutia predstaviteľov obecnej samosprávy obce Veľké Vozokany s obyvateľmi obce, na ktorom by sa zhodnotilo uplynulé 4-ročné volebné obdobie a zároveň by sa predstavili plány na budúce volebné obdobie. Toto spoločné stretnutie sa bude konať dna 17. 09. 2022 o 15.00 hodine v miestnom kultúrnom dome. Prezentáciu o prácach počas minulého volebného obdobia si pripraví a odprezentuje starostka obce. Ďalšiu prezentáciu bude mať pripravenú Ing. Arch. Lenka Krištofičínová, v ktorej oboznámi občanov o výstavbe rodinných domov v bývalej základnej škole.

**UZNESENIE č. 225/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Uskutočnenie spoločného stretnutia predstaviteľov obecnej samosprávy s obyvateľmi obce Veľké Vozokany.**

1. **Príprava posedenia s dôchodcami našej obce.**

Starostka obce Ing. Justína Pálková predniesla prítomným poslancom návrh o zorganizovaní posedenia s dôchodcami, pri príležitosti októbra – mesiac úcty k starším. Táto slávnosť má v našej obci dlhoročnú tradíciu a to od roku 2006. Taktiež ich informovala o navrhovanom programe a organizačných pokynoch prípravy tohto posedenia.

**UZNESENIE č. 226/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Prípravu posedenia s dôchodcami našej obce.**

1. **Informácia o registrácii kandidátov pre voľby do samosprávy obce.**

Starostka obce informovala poslancom OZ o všetkých zaregistrovaných kandidátoch pre voľby do orgánov samosprávy obce. Zároveň konštatovala, že na starostu obce predložili kandidátne listiny 2 kandidáti a na poslancov do obecného zastupiteľstva predložili kandidátne listiny 14-ti kandidáti.

**UZNESENIE č. 227/2022**

Obecné zastupiteľstvo vo Veľkých Vozokanoch

* **berie na vedomie**

**Informáciu o registrácii kandidátov pre voľby do samosprávy obce.**

1. **Prerokovanie sťažnosti.**

Starostka obce Ing. Justína Pálková informovala poslancov OZ o sťažnosti doručenej od občana p. Ing. Petra Môťovského. Sťažnosť sa týkala pálenia na susednom pozemku, čo jemu a jeho rodine znepríjemňuje bývanie. Poslanci sťažnosť prerokovali a dohodli sa na predvolaní účastníkov sťažnosti na najbližšie obecné zastupiteľstvo.

**UZNESENIE č. 228/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Predvolanie účastníkov sťažnosti zaregistrovanej pod číslom 417/2022.**

1. **Rôzne.**

a) Obecné zastupiteľstvo prerokovalo návrh vykonať architektonickú štúdiu na výstavbu rodinných domov v areáli bývalej základnej školy a na rekonštrukciu budovy bývalej základnej školy. Štúdiu vypracuje firma ARCHIART.

**UZNESENIE č. 229/2022**

Obecné zastupiteľstvo vo Veľkých Vozokanoch

* **berie na vedomie**

**Návrh na vypracovanie architektonickej štúdie na výstavbu rodinných domov v areáli bývalej základnej školy a na rekonštrukciu budovy bývalej základnej školy.**

b) Starostka obce informovala prítomných poslancov o priebehu rekonštrukčných prác na budove materskej školy.

**UZNESENIE č. 230/2022**

Obecné zastupiteľstvo vo Veľkých Vozokanoch

* **berie na vedomie**

**Informáciu o prebiehajúcich rekonštrukčných prácach na budove materskej školy.**

c) Obecné zastupiteľstvo prerokovalo návrh zakúpiť nový stolnotenisový stôl.

**UZNESENIE č. 231/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Zakúpenie nového stolnotenisového stola.**

d) Poslanec Gabriel Cigáň upozornil na odber vody z cintorína pre kone, ktorých vlastníkom je p. Ing. Róbert Zhorela. Prerokovať poplatok za odber vody s vlastníkom koní.

**UZNESENIE č. 232/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Upovedomenie Ing. Róberta Zhorelu na vyčíslenie spotreby vody z cintorína za mesiac, prípadne rok.**

1. **Diskusia.**

V tomto bode programu neodzneli žiadne príspevky.

1. **Záver.**

Po prečítaní uznesenia členmi návrhovej komisie, poslanci Obecného zastupiteľstva toto uznesenie prijali. Starostka obce poďakovala poslancom OZ za účasť na 22. zasadnutí a zasadnutie oficiálne ukončila.

.............................................................

Ing. Justína Pálková, starostka obce

Overovatelia:

Ľubomír Pálka

Peter Horák